Sorana Cîrstea, cap de serie 28 şi locul 32 WTA, s-a calificat, sâmbătă, în optimile turneului de categorie WTA 1000 de la Roma, trecând în turul trei de Marketa Vondrousova (Cehia), cap de serie 6 şi locul 6 WTA.
În faza următoare, Sorana Cîrstea o va întâlni pe Madison Keys (SUA, 16 WTA şi cap de serie 18), care a învins-o pe Beatriz Haddad Maia (Brazilia, 13 WTA şi cap de serie 12), scor 6-4, 4-6, 6-3, în două ore i jumătate.
Cîrstea şi Keys au mai fost adversare de două ori, în 2019 la Madrid şi în 2023 la Indian Wells. În 2019, Cîrstea s-a impus cu scorul de 3-6, 6-4, 6-1, iar în 2023 s-a impus tot românca, însă beneficiind de abandonul adversarei sale după un set, la scorul 6-1.
Calificarea în optimi asigură un premiu de 52.480 de euro şi 120 de puncte.